section_heading: Zanimljivosti
paragraph_text: Alkarski padobranski kup ističe se kao jedna od posebnosti sinjskoga kraja. Ovo sportsko natjecanje održava se još od 1968. godine, svake godine početkom kolovoza, a u njemu nastupaju padobranci i članovi Aerokluba Sinj te ostali padobranci po pozivu organizatora. Sastoji se od tri natjecanja: padobranske Bare, padobranske Čoje i padobranske Alke. Cilj je korištenjem padobrana nogom što preciznije pogoditi mjesto doskoka koje je iscrtano u obliku alke. Za svako od natjecanja proglašava se pobjednik, a slavodobitnik cjelokupnog natjecanja onaj je sudionik koji ima najbolji zbirni rezultat iz svih triju natjecanja.<ref>Alkarski padobranski kup, visitsinj.com/hr, pristupljeno 19. srpnja 2017.